REPUBLIKA HRVATSKA

KRAPINSKO-ZAGORSKA ŽUPANIJA

OPĆINA STUBIČKE TOPLICE

NAČELNIK

KLASA: 400-08/17-01/06

URBROJ:2113/03-03-17-1

Stubičke Toplice, 09.03.2017.

Na temelju članka 28. Zakona o komunalnom gospodarstvu (Narodne novine br. 36/95, 109/95, 21/96, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 49/11, 84/11, 90/11, 144/12, 94/13, 153/13, 147/14 i 36/15) ) i članka 46. st. 2. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09 i 09/13) obnašatelj dužnosti načelnika – zamjenik načelnika Općine Stubičke Toplice donosi sljedeću

ODLUKU O UTVRĐIVANJU PRIJEDLOGA

IZVJEŠĆA O IZVRŠENJU PROGRAMA ODRŽAVANJA OBJEKATA I UREĐAJA KOMUNALNE INFRASTRUKTURE NA PODRUČJU OPĆINE STUBIČKE TOPLICE ZA RAZDOBLJE OD 01. SIJEČNJA DO 31. PROSINCA 2016. GODINE

Članak 1.

Programom održavanja objekata i uređaja komunalne infrastrukture na području Općine Stubičke Toplice za 2016. godinu bilo je određeno održavanje objekata i uređaja komunalne infrastrukture i to za:

-	javne površine,

-	atmosferske vode,

-	nerazvrstanih cesta,

-	javnu rasvjetu i

-	opskrbu pitkom vodom.

Članak 2.

Tablica koja sadrži opis poslova s planiranim troškovima po Proračunu Općine Stubičke Toplice i iskazom potrošenih financijskih sredstava za održavanje pojedinih objekata i uređaja komunalne infrastrukture, sastavni je dio i prilog ovog Izvješća.

OPIS I OPSEG POSLOVA ODRŽAVANJA KOMUNALNE INFRASTRUKTURE

ODRŽAVANJE JAVNIH POVRŠINA

1. Za uređenje i održavanje parkova i zelenih površina utrošena su sredstva u iznosu od 268.510,66 kuna, od čega je 60.108,66 kuna utrošeno na materijal i dijelove za tekuće i investicijsko održavanje parkova, što se odnosi na : motorni benzin i dizel gorivo, električnu energiju za javni sat i fontanu , pribor i alat, flaks za flakserice, ulje za održavanje opreme koja služi za uređenje parkova, pesticide, herbicide, travnu smjesu i sl. 208.402,00 kuna utrošeno je za ocvjećivanje površina na cijelom području Općine, te druge usluge koje su vezane uz parkove:rušenje oštećenih stabala, popravak parkovnih klupa i sl.

2. Za tekuće održavanje dječjih igrališta utrošeno je 69.902,50 kuna.

II.	ODRŽAVANJE NERAZVRSTANIH CESTA I ODVODNJA ATMOSFERSKIH VODA

1. Za održavanje javnih puteva i nerazvrstanih cesta utrošena su sredstva u iznosu od 633.051,28 kn, a utrošena su za navoz , razgrtanje i valjanje kamenog materijala na neasfaltirane ceste, utvrđivanje bankina, održavanje kanala oborinskih voda, sanaciju asfalta, čišćenje grmlja i raslinja uz javne puteve, popravak prometnih znakova i druge radove vezane za kontinuirano održavanje nerazvrstanih cesta i putova.

2. Za čišćenje snijega i posipavanje prometnica u zimskim mjesecima utrošeno je 140.718,75 kn.

JAVNA RASVJETA

1. Za uslugu održavanja javne rasvjete utrošeno je 118.485,63 kn.

OPSKRBA PITKOM VODOM – ODRŽAVANJE LOKALNOG VODOVODA

1. Za materijal i uslugu tekućeg i investicijskog održavanja vodovoda utrošeno je 81.517,00 kn, a podrazumijeva popravke na lokalnom vodovodu, te zamjenu neispravnih dijelova.

Članak 3.

Izvješće o izvršenju Programa održavanja objekata i uređaja komunalne infrastrukture na području Općine Stubičke Toplice za razdoblje od 01. siječnja do 31. prosinca 2016. godine objaviti će se u “Službenom glasniku Krapinsko-zagorske županije”, a stupa na snagu u roku od osam dana od dana objave.

Članak 4.

Odluka se upućuje Općinskom vijeću Općine Stubičke Toplice na donošenje.

o.d. NAČELNIKA – ZAMJENIK NAČELNIKA

Ivan Hren

DOSTAVITI:

Općinsko vijeće Općine Stubičke Toplice

Arhiva, ovdje